ธปท.ชี้บาทแข็งยังไม่น่าห่วง
ธปท.ชี้เงินบาทแข็งค่าช่วงนี้ไม่น่าห่วง เพราะช่วยบรรเทาภาระน้ำมันแพงได้
19 มี.ค. 2555

ธปท.ชี้เงินบาทแข็งค่าช่วงนี้ไม่น่าห่วง เพราะช่วยบรรเทาภาระน้ำมันแพงได้    
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) กล่าวว่า การเคลื่ไหวของค่าเงินในช่วงนี้มีทั้งแข็งค่าขึ้นและอ่นค่าลง แต่ช่วงนี้มีทิศทางแข็งค่าขึ้นมาบ้าง อยู่ที่ระดับ 30.60 เหรียญสหรัฐฯต่อบาร์เรล เพราะเป็นช่วงที่นักลงทุนต่างชาติกล้านำเงินออกมาเสี่ยงลงทุนนอกประเทศ(Risk On) มากขึ้น สะท้อนได้จากช่วงนี้มีเงินทุนไหลเข้าไทยและประเทศในภูมิภาคนี้เรื่อยๆ และดัชนีตลาดหุ้นไทยเองก็เพิ่มขึ้น
“แต่การที่ค่าเงินแข็งค่าขึ้นระดับนี้ ไม่น่ากังวล การดูแลเราไม่ต้องเข้าไปทำอะไรมาก เพราะการที่ค่าเงินบาทไปในทิศทางแข็งค่าขึ้นช่วงนี้ น่าจะมีข้อดี ที่จะช่วยบรรเทาภาวะการนำเข้าราคาพลังงานหรือราคาน้ำมันที่แพงขึ้น”นางผ่องเพ็ญกล่าว
ด้านนักค้าเงินธนาคารกรุงเทพ กล่าวว่า วันนี้(19 มี.ค.) ค่าเงินบาทเคลื่อนไหวอยู่ที่ระดับ 30.66 -30.68 บาทต่อเหรียญสหรัฐฯ ใกล้เคียงกับระดับที่เปิดตลาดในช่วงเช้า โดยมีทิศทางที่แข็งค่าขึ้น จากราคาทองคำที่ลดลง และภาวะที่เงินเหรียญสหรัฐฯปรับอ่อนค่าลงเมื่อเทียบกับยูโรและเงินเยน